***வா ராஜா வா*** () என்பது 1969 இல் வெளிவந்த இந்தியத் தமிழ் குழந்தைகள் திரைப்படமாகும். இத்திரைப்படம் சி. என். வி புரொடக்சன்ஸ் தயாரிப்பில் ஏ. பி. நாகராஜன் எழுதி, இயக்கினார். மாஸ்டர் பிரபாகர், பேபி சுமதி, சிர்காழி கோவிந்தராஜன், வி. எஸ். இராகவன், கே. டி. சந்தானம், சுருளி ராஜன் ஆகியோர் இப்படத்தில் நடித்திருந்தனர். இத்திரைப்படம் 1969 திசம்பர் 6 அன்று வெளியிடப்பட்டு வணிக ரீதியாக வெற்றி பெற்றது. இத்திரைப்படம் தெலுங்கில் *பாலராஜு கதா* (1970) என்ற பெயரில் மறு ஆக்கம் செய்யப்பட்டது. இதில் பிரபாகர் தனது கதாபாத்திரத்தில் மீண்டும் நடித்தார்.

கதை
---

இராஜா மகாபலிபுரத்தில் 10 வயது சுற்றுலா வழிகாட்டியாவார். ஒரு மூத்த சிற்பி ஒருவர் பழமொழிகள் பொறிக்கப்பட்ட சிறிய பாறையிலான சிற்பப் பலகையை வைத்திருக்கிறார். அதில் ஞானத்தின் முத்துக்கள் இன்னும் பொருத்தமாக இருக்கிறதா என்று யோசித்து இராஜா அவருடன் ஒரு விவாதத்திற்குள் நுழைகிறார். அந்த கூற்றுகள் நித்தியமானவை என்றும் அழியாதவை என்றும் சிற்பி அவரிடம் கூறுகிறார். நம்பமுடியாத இராஜா, உண்மையை தனக்குத்தானே கண்டுபிடிக்க புறப்படுகிறார். இறுதியில், அக்கூற்றுகள் அனைத்தும் இன்னும் செல்லுபடியாகும் என்பதை அவர் உணர்கிறார்.

நடிகர்கள்
---------

* இராஜாவாக மாஸ்டர் பிரபாகர்
* இராஜாவின் சகோதரியாக பேபி சுமதி
* முனிவராக மாறுவேடமிட்ட காவல் அதிகாரியாக சிர்காழி கோவிந்தராஜன்
* வி. எஸ். இராகவன்
* மூத்த சிற்பியாக கே. டி. சந்தானம்
* நட்பான காவல் அதிகாரியாக சுருளி ராஜன்

தயாரிப்பு
---------

எழுதி இயக்குவதோடு மட்டுமல்லாமல், ஏ. பி. நாகராஜன் தனது நிறுவனமான சிஎன்வி புரொடக்சன்சு பதாகையின் கீழ் *இப்கடத்தை* தயாரித்தார். டபிள்யூ. ஆர். சுப்பா ராவ் ஒளிப்பதிவாளராகவும், டி. ஆர். நாகராஜன் படத்தொகுப்பாளராகவும் இருந்தனர். ஏ. பி. நாகராஜனின் திரைப்படங்கள் அவரது இயக்குநரின் திறமை காரணமாக அல்லாமல், அவர்களின் நட்சத்திர நடிகர்கள் மற்றும் "மாமத்" அளவுகள் காரணமாக மட்டுமே வெற்றி பெற்றன என்று தமிழ் திரைப்படத் துறையில் முன்பு நம்பப்பட்டதால், அவர் தனது விமர்சகர்களை அமைதிப்படுத்த பெரும்பாலும் புதுமுகங்களைக் கொண்ட இப்படத்தை இயக்கினார். இவர் முதன்மையாக இந்து புராணங்களை அடிப்படையாகக் கொண்ட திரைப்படங்களை இயக்கினார் என்பதால், சமகால அமைப்பைக் கொண்ட இவரது அரிய படங்களில் இதுவும் ஒன்றாகும். இத்திரைப்படம் முழுவதுமாக மகாபலிப்புரத்திலுள்ள ஒரு பகுதியில் படமாக்கப்பட்டது.

பாடல்கள்
--------

குன்னக்குடி வைத்தியநாதன் இசையமைத்த இப்படம் இவரது திரையுலக அறிமுகத்தைக் குறிக்கிறது. பாடல்களை நெல்லை அருள்மணி, பூவை செங்குட்டுவன், உளுந்தூர்பேட்டை சண்முகம், அழ வள்ளியப்பா ஆகியோர் எழுதியிருந்தனர்.

வெளியீடும் வரவேற்பும்
---------------------

*வா ராஜா வா* 1969 திசம்பர் 6 அன்று வெளியிடப்பட்டது. இத்திரைப்படம் வணிக ரீதியாக வெற்றி பெற்றதுடன் திரையரங்குகளில் 100 நாட்களுக்கு மேல் ஓடியது. 1969 திசம்பர் 21 தேதியிட்ட ஒரு மதிப்பாய்வில், தமிழ் இதழான *ஆனந்த விகடன்* நடிகர்களின் நடிப்பைப் பாராட்டியது. இத்திரைப்படம் தெலுங்கில் *பாலராஜு கதா* (1970) என்ற பெயரில் மறு ஆக்கம் செய்யப்பட்டது. இதில் பிரபாகர் தனது கதாபாத்திரத்தில் மீண்டும் நடித்தார்.

மேற்கோள்கள்
-----------

1. ↑  Rajadhyaksha & Willemen 1998, ப. 402.
2. ↑  Baskaran 1996, ப. 185.
3. ↑  Thoraval 2000, ப. 330.
4. ↑  ""Kalaimamani" Sirkali's Memorable Movies". *Sirkali.org*. Archived from the original on 28 March 2018. பார்க்கப்பட்ட நாள் 28 March 2018.
5. ↑  "Vaa Raja Vaa (1969)". *Screen 4 Screen*. Archived from the original on 24 June 2021. பார்க்கப்பட்ட நாள் 24 June 2021.
6. ↑  "சினிமா விமர்சனம்: வா ராஜா வா" [Movie Review: Vaa Raja Vaa]. *Ananda Vikatan* (in Tamil). 21 December 1969. Archived from the original on 24 June 2021. பார்க்கப்பட்ட நாள் 20 December 2019.`{{cite web}}`: CS1 maint: unrecognized language (link)
7. Randor Guy (24 September 2016). "Vaa Raja Vaa (1969)". *The Hindu* இம் மூலத்தில் இருந்து 13 December 2016 அன்று. பரணிடப்பட்டது.. .

வெளி இணைப்புகள்
---------------

* இணையதள திரைப்பட தரவுத்தளத்தில் *வா ராஜா வா*